18Jvol. 5 Jurnalul Oficial al Uniunii Europene 69 32006R0760 L 132/28 JURNALUL OFICIAL AL UNIUNII EUROPENE 19.5.2006 REGULAMENTUL (CE) NR. 760/2006 AL COMISIEI din 18 mai 2006 de modificare a Regulamentului (CE) nr. 1184/2005 al Consiliului de impunere a anumitor măsuri restrictive specifice îndreptate împotriva anumitor persoane care obstrucționează procesul de pace și încalcă dreptul internațional în conflictul din regiunea Darfur din Sudan COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1184/2005 al Consiliului de impunere a anumitor măsuri restrictive specifice îndreptate împotriva anumitor persoane care obstrucţionează procesul de pace și încalcă dreptul internațional în conflictul din regiunea Darfur din Sudan (') și, în special, articolul 9 alineatul (1) litera (a) al acestuia, întrucât: (1) Anexa I la Regulamentul (CE) nr. 1184/2005 menționează persoanele fizice sau juridice, organismele sau entitățile cărora li se aplică înghețarea fondurilor și a resurselor economice impusă de acest regulament. (2)  Hotărând în conformitate cu Rezoluţia 1672 (2006) a Consiliului de Securitate, comitetul instituit în temeiul Rezoluției 1591 (2005) a modificat lista persoanelor, a organismelor și a entităților cărora este necesar să li se aplice înghețarea fondurilor și a resurselor economice. Prin urmare, anexa I ar trebui modificată în consecință. (3) În scopul garantării eficienței măsurilor prevăzute de prezentul regulament, este necesar ca acesta să intre în vigoare de îndată, ADOPTĂ PREZENTUL REGULAMENT: Articolul 1 Anexa I la Regulamentul (CE) nr. 1184/2005 se modifică în conformitate cu anexa la prezentul regulament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 18 mai 2006. () JOL193,23.7.2005, p. 9. Pentru Comisie Eneko LANDĂBURU Director general pentru relații externe